2016. gada 16. augustā Noteikumi Nr. 537

Rīgā (prot. Nr. 40  2. §)

**Noteikumi par informāciju, kas iekļaujama ziņojumā, kuru Korupcijas novēršanas un apkarošanas birojs sniedz Ministru kabinetam un Saeimai**

Izdoti saskaņā ar

Korupcijas novēršanas un apkarošanas biroja

likuma 4. panta sestās daļas 4. punktu

1. Noteikumi nosaka, kāda informācija par biroja darbības rezultātiemiekļaujama ziņojumā, kuru Korupcijas novēršanas un apkarošanas biroja (turpmāk – birojs) priekšnieks sniedz Ministru kabinetam un Saeimai, kā arī tās detalizācijas pakāpi un apjomu (turpmāk – ziņojums).

2. Ziņojums satur šādas galvenās sadaļas un tajās norādāmo informāciju par biroja funkciju izpildi:

2.1. biroja darbības vispārīgs raksturojums (juridiskais statuss, funkcijas, prioritātes un galvenie darbības virzieni);

2.2. sabiedrības līdzdalība:

2.2.1. saņemto zvanu un iesniegumu skaits;

2.2.2. informācija par sabiedriski konsultatīvās padomes darbību;

2.2.3. informācija par publiskajiem pasākumiem;

2.3. biroja darbības rezultāti korupcijas novēršanā:

2.3.1. pretkorupcijas politikas izstrāde un ieviešana, izstrādātie attīstības plānošanas dokumenti un to izpilde;

2.3.2. izstrādātie tiesību aktu projekti un to virzība;

2.3.3. starptautisko rekomendāciju izpilde un starptautiskā sadarbība;

2.3.4. valsts amatpersonu un sabiedrības izglītošana pretkorupcijas jomā (izglītošanas un informēšanas pasākumi);

2.4. valsts amatpersonu darbības kontrole:

2.4.1. resorisko pārbaužu skaits;

2.4.2. administratīvo pārkāpuma lietu virzība;

2.4.3. tiesvedības saistībā ar pārsūdzētajiem biroja izdotajiem administratīvajiem aktiem par valsts amatpersonu izdarītajiem likuma "Par interešu konflikta novēršanu valsts amatpersonu darbībā" pārkāpumiem;

2.5. biroja darbības rezultāti korupcijas apkarošanā:

2.5.1. krimināllietas:

2.5.1.1. ierosinātie kriminālprocesi, izbeigtie kriminālprocesi un krimināl­vajāšanai nodoto kriminālprocesu skaits;

2.5.1.2. starptautisko tiesiskās palīdzības lūgumu izpilde;

2.5.2. operatīvā darbība:

2.5.2.1. ierosinātās operatīvās uzskaites lietas;

2.5.2.2. operatīvajā uzskaitē iekļauto personu skaits un uzsākto kriminālprocesu skaits saskaņā ar biroja operatīvās darbības rezultātiem;

2.5.2.3. atbalsta sniegšana citām institūcijām operatīvās darbības ietvaros;

2.5.3. resorisko pārbaužu skaits un rezultāti;

2.5.4. citu pārbaužu materiāli;

2.6. politisko partiju (organizāciju) finansēšanas noteikumu izpildes un priekšvēlēšanu aģitācijas kontrole:

2.6.1. resorisko pārbaužu skaits;

2.6.2. administratīvo pārkāpuma lietu virzība;

2.6.3. tiesvedības saistībā ar pārsūdzētajiem biroja izdotajiem administratīvajiem aktiem par politisko partiju (organizāciju) finansēšanas noteikumu pārkāpumiem;

2.7. biroja personālpolitika un iekšējā kontrole:

2.7.1. personāla atlase, motivēšana, atlīdzība un sociālās garantijas;

2.7.2. materiāli tehniskais nodrošinājums un darba drošība;

2.7.3. iekšējā kontrole;

2.8. biroja darbības stratēģijas izpilde;

2.9. biroja budžeta līdzekļu izlietojums;

2.10. nākamā gada prioritātes.

3. Ziņojumu sagatavo pārskatāmā formā, norādot rezultatīvos rādītājus un salīdzinot tos ar iepriekšējo gadu rādītājiem.

Ministru prezidents Māris Kučinskis

Tieslietu ministra vietā –

kultūras ministre Dace Melbārde